**Župa Presvetog Srca Isusova, Palmotićeva 31, Zagreb**

**ŽUPNI LISTIĆ broj 421**

Nedjelja 26. studenoga 2023.

**34. NEDJELJA KROZ GODINU**

**Evanđelje:** Mt 25, 31-46

U ono vrijeme reče Isus svojim učenicima: „Kad Sin Čovječji dođe u slavi i svi anđeli njegovi s njime, sjest će na prijestolje slave svoje. I sabrat će se pred njim svi narodi, a on će ih jedne od drugih razlučiti kao što pastir razlučuje ovce od jaraca. Postavit će ovce sebi zdesna, a jarce slijeva. Tada će kralj reći onima sebi zdesna: ’Dođite, blagoslovljeni Oca mojega! Primite u baštinu Kraljevstvo pripravljeno za vas od postanka svijeta! Jer ogladnjeh i dadoste mi jesti; ožednjeh i napojiste me; stranac bijah i primiste me; gol i zaogrnuste me; oboljeh i pohodiste me; u tamnici bijah i dođoste k meni.’ Tada će mu pravednici odgovoriti: ’Gospodine, kada te to vidjesmo gladna i nahranismo te; ili žedna i napojismo te? Kada te vidjesmo kao stranca i primismo; ili gola i zaogrnusmo te? Kada te vidjesmo bolesna ili u tamnici i dođosmo k tebi?’ A kralj će im odgovoriti: ’Zaista, kažem vam, što god učiniste jednomu od ove moje najmanje braće, meni učiniste!’ Zatim će reći i onima slijeva: ’Odlazite od mene, prokleti, u oganj vječni, pripravljen đavlu i anđelima njegovim! Jer ogladnjeh i ne dadoste mi jesti; ožednjeh i ne dadoste mi piti; stranac bijah i ne primiste me; gol i ne zaogrnuste me; bolestan i u tamnici i ne pohodiste me!’ Tada će mu i oni odgovoriti: ’Gospodine, a kada te to vidjesmo gladna, ili žedna, ili stranca, ili gola, ili bolesna, ili u tamnici, i ne poslužismo te?’ Tada će im on odgovoriti: ’Zaista, kažem vam, što god ne učiniste jednomu od ovih najmanjih, ni meni ne učiniste.’ I otići će ovi u muku vječnu, a pravednici u život vječni.“

**Komentar župnika:**

Krist samog sebe predstavlja učenicima kao proslavljenog Kralja na prijestolju svoje slave, ali tek na kraju vremena, ne za vrijeme svog zemaljskog života. Ta slava doći će tek nakon muke, križa i smrti. Uskrsnuće se ne događa bez patnje. Isus nam pokazuje zakonitost svoje Božanske logike, ali i stvarnost kršćanskog života: Svatko mora uzeti upravo svoj križ i ustrajno, strpljivo, s padovima i ustajanjima, ići za Isusom. Tko bude tako činio ispunit će mu se obećanje iz Duhovnih vježbi sv. Ignacija kad Isus kaže: *"Moja je odluka da sebi podvrgnem cijeli svijet i sve svoje neprijatelje i da tako uđem u slavu svoga Oca. Stoga, tko hoće poći sa mnom, mora se sa mnom truditi pa da, kao što me je pratio u naporu, tako slijedi mene i u slavi" (Usp. Dv 91-98).*

Krist sebe predstavlja i kao suca, jer će on s prijestolja dijeliti narode kao što se dijele ovce od jaraca. Različitost vrsta nam je ovdje jasan kriteriji, no koji je Isusov kriterij? Isusov kriterij je činiti dobro bližnjemu kao Isusu samom. Budimo iskreni pa priznajmo da često činimo dobro bližnjemu iz vlastite sebičnosti, obzira ili nekog reda. Neki istina čine dobro bližnjemu da baš njemu pomogu na humanoj razini, što je isto hvale vrijedno. Ali ono što donosi vječnu slavu je radi Isusa - “meni učiniste”!

Na koncu dolaze posljedice naših čina. Isus se nikome ne osvećuje. Pun samilosti i ljubavi čeka i zadnji čas da te spasi, kao što je učinio desnom razbojniku. No, nemoj čekati tako rizičan trenutak, jer pred tobom je čitav život pun mogućnosti učiniti toliko “radi Isusa”. Ostvari već jednu danas! A onda barem jednu na dan...!

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **SV. MISE**   |  |  | | --- | --- | | **NEDJELJA -**  **KRIST KRALJ**  26. 11. 2023. | **RADNI TJEDAN**  27.11. – 2. 12. | | 8.00 PETRIČEVIĆ | 7.00 ŠTAMBUK | | 9.30 BALATINAC | 8.00 PETRIČEVIĆ | | 11.00 KOČIŠ | 9.00 NAGY | | 12.15 VLAH | 12.00 BIJELIĆ | | 17.00 NAGY | 18.30 VLAH | | 19.00 SKELIN |  | | **ISPOVIJEDANJE**   |  |  |  | | --- | --- | --- | | **NEDJELJA**   1. 11. 2023. | **RADNI TJEDAN**  27.11.–2. 12. | | | 07.30-13.00 | 6.30-09.30 | | | 16.30-19.30 | 11.00-12.30  18.00-19.30 | | |  | |  | | |  | |  | | |  | |  | | | **PRVI PETAK 1. 12.**   |  |  |  | | --- | --- | --- | | **SV. MISE**    6.00 SKELIN | **ISPOVIJED**    5.30 – 13.00 | | | 7.00 BIJELIĆ | 16.30 – 19.30 | | | 8.00 PETRIČEVIĆ |  | | | 9.00 BALATINAC |  | | | 11.00 BILIĆ |  | | | 12.00 KOČIŠ |  | | | 17.00 ŠTAMBUK  18.30 VLAH | | |

|  |
| --- |
| MANJE JE VIŠE (LAIČKA KOLUMNICA [374]) |

**Što god učiniste jednomu od ove moje najmanje braće, meni učiniste**

Svetkovina Krista Kralja je uvijek posebno svečana u našoj župi. Na obiteljskoj misi svečano odjevena djeca svojim uvježbanim pjevanjem i sviranjem u orkestru pod vodstvom časne Marijele gotovo himnički izvode *Krist kralj vlada, Krist pobjeđuje, Krist Kralj vječno kraljuje*. Svetkovinu Krista Kralja je uveo papa Pio XI. 1925.godine, rekao je da svojim pristalicama Krist Kralj nalaže da *ne samo odvrnu duh od bogatstva i zemaljskih stvari, da budu blaga srca, da žeđaju i gladuju za pravdom, nego da se odreknu sami sebe i da nose križ svoj*. To će Kraljevstvo postići puninu i dovršenje na kraju vremena u Kristovom drugom dolasku, kada će Kralj doći i suditi žive i mrtve odvajajući ih kao pastir ovce od jaraca. Ponizno prihvaćanje Krista svojim kraljem za kršćane znači živjeti i djelovati u svijetu kao što je to i on činio.

Ljubav se ne iskazuje samo riječima nego je vidljiva u našim djelima prema najmanjima i najranjivijima, što možemo čuti u današnjem evanđelju. Gospodin nas poziva da ga prepoznamo u svima koji su u potrebi. Naš odgovor na taj poziv bi trebao biti iskren i radostan. Brinemo li se za druge i dijelimo li ono što možemo i imamo, pokazujemo i svoj odnos prema Bogu što određuje našu sudbinu i otvara nam vrata nebeskog kraljevstva. Kao što se Isus poistovjećuje s malenima, ugroženima, potlačenima, odbačenima, prezrenima i progonjenima, tako bi se i mi, osnaženi njegovim primjerom, trebali aktivno uključiti u borbi za najslabije među nama. Naši životi nisu izolirani, već su isprepleteni s drugim životima. Kad pomažemo bližnjima zapravo pomažemo Isusu nositi njegov križ, prepoznajmo u najslabijima Isusa i pomozimo mu! Vrijeme Došašća nam je pred vratima u kojem ćemo se duhovno pripremati za Isusovo rođenje. Pripremimo mu rođendanski poklon čineći dobra djela njegovoj i svojoj najmanjoj braći. Antonija Blažina

|  |
| --- |
| **O B A V I J E S T I** |

**34. NEDJELJA KROZ GODINU - KRIST KRALJ**

|  |  |
| --- | --- |
| Srijeda, 29. 11. | Spomendan: bl. Bernard Franjo de Hoyos, D.I. |
| Četvrtak, 30. 11. | BLAGDAN: SV. ANDRIJA, APOSTOL |
| Petak, 1. 12. | Spomendan: Sv. Edmund Campion i dr. muč., D.I. |
| **NEDJELJA, 3. 12.** | **PRVA DOŠAŠĆA U GOD. “B”;** *(Izost. sv. F. Ksaverski, D.I.)* |

U ponedjeljak u 10 sati je **Dekanatski sastanak** u našoj župi.

Svaki ponedjeljak u 20 sati molimo krunicu za naše obitelji na Kamenitim vratima (21)

U **četvrtak SKAC Palma na misi za mlade slavi 22. rođendan**! Program započinje zlatnom krunicom u 20.10 nakon koje je sveta misa u 20.30 koju će predvoditi provincijal pater Sebastian Šujević. U 23 sata bit će izloženo Presveto, cijelu noć do prve jutarnje mise u 6 sati. Na klanjanju posebno molimo za zvanja: redovnička, svećenička i obiteljska.

U petak je i **Prvi petak**, redovite sv. mise, ispovijedanje i pobožnosti Srcu Isusovu. Budući da je 1. prosinca počinjemo upisivati vezane sv. mise i sv. mise Gregorijane.

Na prvu adventsku nedjelju pod sv. misom u 9.30 bit će i **predstavljanje naših ovogodišnjih krizmanika**.

**Ponovno najavljujemo blagoslov obitelji i domova tijekom Adventa,** a započinjemo u ponedjeljak 4. prosinca Palmotićevom ulicom. Nadamo se da ćete dobiti pismo s obavijestima i rasporedom ulica, a koji se nalazi i na oglasnim pločama.

**Za Advent najavljujemo Zornice** svaki dan od ponedjeljka do subote u 6 sati. Prenosit će ih i Sportska televizaja uživo.

**Župni vjeronauk** i ostale aktivnosti odvijaju se po rasporedu.

Najavljujemo također i **advetsko-božićni sajam u drugu adventsku nedjelju i ponedjeljak, 10. i 11. prosinca**, do kada možete donijeti svoje umjetnine i druge vrijedne stvari koje ćemo prodavati, a novac će ići za obnovu Bazilike.

Poslužite se **katoličkim tiskom**, novim brojem Glasa Koncila, Glasnikom Srca Isusova i Marijina te našim **Župnim listićem**.

**Uredovno vrijeme župnog ureda** je kao i prije: 9.30-10.30 i 17-18 sati. I kroz Advent.

Izdaje župa Presvetog Srca Isusova, Palmotićeva 31, Zagreb,

tel. 01/210 4451, zupalma@email.t-com.hr, godina: IX, <http://www.zupa-presvetog-srca-isusova.hr/>